Br. 03-334/23-17058-1 Kotor, 04.09.2023.god

Na osnovu člana 4 stav 2 Odluke o izgradnji lokalnih objekata od opšteg interesa (Službeni list CG-opštinski propisi br. 014/22 od 06.04.2022) i odredbi Zakona o planiranju prostora i izgradnji objekata ("Službeni list Crne Gore" br. 064/17 od 06.10.2017, 044/18 od 06.07.2018, 063/18 od 28.09.2018, 011/19 od 19.02.2019, 082/20 od 06.08.2020, 086/22 od 03.08.2022 i 004/23 od 13.01.2023. godine,) Sekretarijat za urbanizam, stanovanje i uređenje prostora predlaže

**PROGRAMSKI ZADATAK SA ELEMENTIMA**

**URBANISTIČKO-TEHNIČKIH USLOVA**

**za izradu projektne dokumentacije rekonstrukcije dijela ulice od magistrale kod podhodnika u Dobroti do raskrsnice iznad apoteke Milošević u Dobroti , na dijelovima kat.parc.1864/2 i 1982/1 KO Dobrota I**

Ovim Programskim zadatkom sa elementima urbanističko-tehničkih uslova određuje se lokacija za rekonstrukciju dijela saobraćajnice. Kako se radi o rekonstrukciji infrastrukturnog objekta, isti se smatra lokalnim objektom od opšteg interesa. Lokacija za rekonstrukciju predmetne saobraćajnice se nalazi na dijelu kat.parc. 1864/2 i dijelu kat.parc. 1982/1 KO Dobrota I, a ista se nalazi u obuhvatu PUP-a Opštine Kotor („Sl. List“ CG 95/20) - GUR – planska cijelina Dobrota.

***UVOD***

Postojeća jednotračna saobraćajnica širine je oko 4,00 m i ukršta se sa magistralnim putem M-1. Duž saobraćajnice sa lijeve strane izgrađeni su stambeni objekti čija su uređenja-ograde na udaljenosti manjoj od 1,00 m od ivice kolovoza. Sa desne strane je trotoar promjenljive širine, ali ne manje od 2,00 m. Saobraćajnica je u nagibu (uspon) od približno 10 % i obostrano je oivičena uzdignutim ivičnjacima.

Rekonstrukcijom predmetne saobraćajnice obezbijedio bi se dvosmjeran saobraćaj koji bi znatno rasteretio saobraćajne gužve a pješacima obezbijedio nesmetano kretanje novoizgrađenim trotoarom širine 2m, zbog čega je Sekretarijat za investicije podnio inicijativu ulice od magistrale kod podhodnika u Dobroti do raskrsnice iznad apoteke Milošević u Dobroti , na dijelu kat.parc.1864/2 i dijelu kat.parc. 1982/1 sve KO Dobrota I.

***OSNOVNI PROJEKTNI PARAMETRI***

Vrsta objekta: saobraćajnica

Programski zadatak:

Projektovanje predmetne saobraćajnice zahtijeva multidisciplinarni pristup i detaljno sagledavanje okolnosti na terenu. Projektovati saobraćajnicu za dvosmjerni saobraćaj dužine 85m i minimalne širine saobraćajnih traka od 2,75 m. Sa desne strane kolovoza projektovati trotoar širine 2,00m. Uzdužni profil uraditi u skladu sa usiovima terena i uslovima odvodnjavanja pri čemu posebnu pažnju posvetiti nivelacionom odnosu u zoni postojećih objekata - prilaza. Idejno rješenje treba uraditi tako da se u maksimalnoj mjeri izbjegne rušenje postojećih ograda. Na kraju saobraćajnice, na mjestu uklapanja na postojeće stanje, izvršiti suženje saobraćajnice u zoni postojećeg objekta na KP 1958 KO Dobrota I, kako bi se izbjeglo rušenje uređenja ispred objekta.

Kolovoznu konstrukciju usvojiti na osnovu ranga saobraćajnice za očekivani saobraćaj, zastorom od asfalta. Na djelovima saobraćajnice sa većim nagibom gornji habajući sloj projektovati od mikroasfalta ili od agregata eruptivnih svojstava kako bi se izbjeglo klizanje i proklizavanje pneumatika vozila.

Za oivičenje kolovoza predvidjeti ivičnjake 20/24 u uzdignutom položaju, a prema objektima predvidjeti ivičnjake 18/24 u oborenom položaju od bijelog betona M B 50.

Projektant je obavezan ponuditi minimum dva rješenja zavisno od načina uklapanja saobraćajnice na kraju, tako da jedno rješenje podrazumijeva suženje trotoara, a drugo suženje kolovoza.

***IZRADA TEHNIČKE DOKUMENTACIJE***

Projektant je dužan da pri projektovanju koristi podatke sa terena koje će sam prikupiti. U tom smislu dužan je da izvrši analizu okolnog terena i postojeće infrastrukture, na osnovu čega će utvrditi potrebu za izmještanjem postojećih instalacija vodovodne mreže, telekomunikacionih i elektroinstalacija, dalekovoda i sl.

Projektant je dužan da uzme u obzir sva prostorna ograničenja za izgradnju. Takođe, potrebno je da analizira i lokalnu putnu mrežu i mogućnost priključenja na istu. Posebno treba obratiti pažnju na lokacije gdje postoje izgrađeni objekti ili površine posebne namjene.

Detaljan geodetski snimak terena neophodno je obezbijediti kako bi isti poslužio kao podloga za izradu tehničke dokumentacije.

Tehnička dokumentacija mora biti urađena tako da bude usklađena sa sljedećim zakonskim i podzakonskim aktima: Zakon o planiranju prostora i izgradnji objekata, Zakonom o putevima, Zakonom o bezbjednosti saobraćaja na putevima i podzakonskim aktima donešenim na osnovu navedenih zakona, drugim zakonima, pravinicima i propisima koji regulišu izradu pojedinih djelova tehničke dokumentacije, MEST i EN standardima (JUS se koristi u slučaju da ne postoje MEST ili EN standardi), normativima i pravilima struke.

Sadržaj cjelokupne tehničke dokumentacije mora biti usklađen sa odredbama Pravilnika o načinu izrade i sadržini tehničke dokumentacije za građenje objekata ("Službeni list Crne Gore", br. 044/18 od 06.07.2018, 043/19 od 31.07.2019).

**Sekretarijat za urbanizam, stanovanje i uređenje prostora**

**Opština Kotor**