**NACRT**

Na osnovu člana 3 stava 1 tačke 1, člana 4, stava 2 i člana 5 Odluke o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23), člana 38 Zakona o lokalnoj samoupravi (“Sl.list CG” br. 02/18, 34/19, 38/20, 50/22 i 84/22) i člana 36 Statuta Opštine Kotor ("Sl. list CG – opštinski propisi" br. 37/19), Skupština Opštine Kotor, na sjednici održanoj dana \_\_\_\_\_\_\_\_\_2023.godine, donijela je

**O D L U K U**

**o utvrđivanju lokacije za izgradnju/rekonstrukciju ulice od magistrale kod pothodnika u Dobroti do raskrsnice iznad apoteke Milošević u Dobroti, na kat.parc.1864/2 i 1982/1 K.O.Dobrota I**

**Član 1**

Ovom Odlukom utvrđuje se lokacija i urbanističko-tehnički uslovi za izgradnju/ rekonstrukciju ulice od magistrale kod pothodnika u Dobroti do raskrsnice iznad apoteke Milošević u Dobroti, na kat.parc.1864/2i 1982/1 K.O.Dobrota I.

Inicijativu za donošenje ove Odluke podnio je Sekretarijat za investicije Opštine Kotor.

**Član 2**

Glavni cilj ovog projekta je obezbjeđenje dvosmjernog saobraćaja, koji bi znatno rasteretio saobraćajne gužve, a pješacima omogućio nesmetano kretanje novoizgrađenim trotoarom.

**Član 3**

Glavni projekat za izgradnju navedenog lokalnog objekta od opšteg interesa izradiće se na osnovu ove Odluke, a u skladu sa važećim tehničkim normativima, standardima i normama propisanim odredbama Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18, 11/19, 82/20, 86/22 i 04/23) i Pravilnika o načinu izrade i sadržini tehničke dokumentacije za građenje objekata ( „Sl. list CG „ br. 44/18, 43/19).

Glavni projekat podliježe reviziji u skladu sa čl. 81 Zakona o planiranju prostora i izgradnji objekata ("Službeni list Crne Gore", br. 64/17, 44/18, 63/18, 11/19, 82/20, 86/22 i 04/23) i u skladu sa čl. 7 Odluke o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23).

**Član 4**

Programski zadatak, broj **18-337/23-17058 od 11.07.2023**. godine je sastavni dio ove Odluke.

**Član 5**

O sprovođenju ove Odluke staraće se Sekretarijat za investicije Opštine Kotor.

**Član 6**

Ova Odluka stupa na snagu osmog dana od dana objavljivanja u “Sl.listu Crne Gore-opštinski propisi”.

**Broj: 11-\_\_\_\_\_\_\_**

**Kotor, \_\_\_\_2023.godine**

**SKUPŠTINA OPŠTINE KOTOR**

**PREDSJEDNICA**

**Maja Mršulja**

**O b r a z l o ž e nj e**

U skladu sa Odlukom o izgradnji lokalnih objekata od opšteg interesa („Sl.list CG – opštinski propisi“, broj 14/22, 59/22, 30/23), a na osnovu inicijative Sekretarijata za investicije, ovaj organ je pripremio Nacrt Odluke kojom se utvrđuje lokacija i urbanističko-tehnički uslovi za izgradnju/rekonstrukciju ulice od magistrale kod pothodnika u Dobroti do raskrsnice iznad apoteke Milošević u Dobroti, na kat.parc.1864/2 i 1982/1K.O.Dobrota I.

Glavni cilj ovog projekta je obezbjeđenje dvosmjernog saobraćaja, koji bi znatno rasteretio saobraćajne gužve, a pješacima omogućio nesmetano kretanje novoizgrađenim trotoarom.

Nacrt Odluke se stavlja na javnu raspravu u trajanju od 15 dana.

**Sekretarijat za urbanizam, stanovanje**

**i uređenje prostora**